Subject: Vs: Sakala küsib: kas ravimite pakendid lähevad samuti väiksemaks?
From: "Kristi Sarap" <[email-masked]>
To: Aivar Aotäht <[email-masked]>
Date: Tue, 9 Dec 2025 15:01:11 +0200

Tere taas!

Ravimiameti poolt vastab sisse-ja väljaveo järelevalvebüroo spetsialist 
Anita Tuula.

„Müügiloa hoidja Organon N.V. teavitas Ravimiametit ravimi Diprosalic 0,5 mg 
+ 20 mg/g nahalahuse 50 ml pakendis turustamise katkestamisest. Viimane 
tarne 50 ml pakendisuurusele toimus 2024. aasta lõpus. Märtsis 2024 lisandus 
turule ka ravim 30 ml pakendis. Pakendisuuruse 50 ml turustamise lõpetamine 
on seotud tootmiskoha muutumisega. Müügiloa hoidja sõnul on uues 
tootmiskohas tootmisliinil võimalik toota vaid 30 ml pakendit.

Ravimi 30 ml pakendi hind on 5,52€ ja sellele kehtib Tervisekassa soodustus. 
Tervisekassalt saab täpsema info, milline on olnud ravimi 50 ml 
pakendisuuruse hind varasematel aastatel.

Ravimivaldkonnas üldist trendi, et suurema pakendisuuruse turustamine 
lõpetatakse ja see väiksemaga asendatakse, me täheldanud ei ole. Väiksema 
pakendisuuruse turule toomine eeldab, et sellisele pakendisuurusele on 
eelnevalt taotletud müügiluba. Samuti on Tervisekassa hinnakokkulepped 
kindlale ravimi pakendisuurusele.“

Ikka head

Kristi Sarap

Ravimiameti kommunikatsiooninõunik

 <mailto:[email-masked]> [email-masked]

Saatja: Aivar Aotäht <[email-masked]>
Saatmisaeg: teisipäev, 9. detsember 2025 10:59
Adressaat: Kristi Sarap <[email-masked]>
Teema: Sakala küsib: kas ravimite pakendid lähevad samuti väiksemaks?

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tere

Siin see pilt on. Kaks ühesugust Diprosalicu lahust, aga vana mahutab 50 mg 
ja uus 30 mg.  Nii tekkis küsimused:

* Kas miskipärast on tootja vähendanud Diprosalicu kogust või äkki ongi 
saadaval erinevad kogused / pakendid?

* Kui kogust on vähendatud, kas teate öelda, millal see juhtus ja miks?

* Kas hind jäi samaks või vähenes või hoopis suurenes?

* Kuidas on lood teiste ravimitega, mida on võimalik müüa erineva suurusega 
pakendites? Kas tootjad on hakanud viimasel ajal valmistama väiksemaid 
pakendeid? Kas seega saab tarbija väiksema toote, aga maksab endist hinda?

Palun andke teada, kui te täna vastata ei jõua. Aga äkki siiski jõuate :)

Tänuga

Aivar Aotäht

Sakala lehemees

433 0085